**Nemuritori**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nemuritori mă ispitesc

Cu pelerine de smarald

Şi-n plin deşert de suflet cald

O ploaie rece primenesc.

Cu stele ceru-mi înnegresc.

Ah, soare negru, fii herald!

Nemuritori mă ispitesc

Cu pelerine de smarald...

Destin nefast – să-mbătrânesc

Prin nopți trecând din fald în fald.

Cu pelerine de smarald

Şi ochi deschişi ce iscodesc,

Nemuritori mă ispitesc.

20 ianuarie 2017, Constanţa